दर्शकों को लुभाने के लिए जोड़ा खास गाना, गाने पर सोलो परफॉर्म करेंगे कार्तिक आर्यन
Solo performance by Kartik Aaryan in Satyaprem Ki Katha कियारा आडवाणी और कार्तिक आर्यन की फिल्म सत्यप्रेम की कथा की शूटिंग के लास्ट स्टेज में है। फिल्म की रिलीज से ठीक पहले मेकर्स ने फिल्म में स्पेशल गाने को ऐड करने का फैसला लिया है।
कियारा आडवाणी और कार्तिक आर्यन की फिल्म सत्यप्रेम की कथा की शूटिंग के लास्ट स्टेज में है। फिल्म की रिलीज से ठीक पहले मेकर्स ने फिल्म में स्पेशल गाने को ऐड करने का फैसला लिया है। ऐसा माना जा रहा था कि ये गाना भी डुएट सॉन्ग ही होगा लेकिन मीडिया रिपोर्ट्स के मुताबिक इस स्पेशल गाने में कार्तिक आर्यन अकेले ही परफॉर्म करने वाले हैं।
सॉफ्ट फिल्म में एक्साइटमेंट बढ़ाने के लिए लिया फैसला 
इटाइम्स से बात करते हुए फिल्म के प्रोजेक्ट से जुड़े सोर्स ने बताया कि ये फैसला बिल्कुल एंड मोमेंट पर लिया गया है। फिल्म के हर स्टेज की शूटिंग फाइनल कर लेने के बाद प्रोडक्शन टीम को ऐसा महसूस हुआ कि फिल्म का ओवरऑल टच काफी सॉफ्ट है।
इस वजह से अब फिल्म में एक ऐसा गाना एड किया जाएगा जो फास्ट हो और एक्साइटमेंट से भरपूर हो। इस गाने की खास बात ये है कि इसमें सिर्फ कार्तिक आर्यन परफॉर्म करेंगे।
मढ़ आइलैंड में हो रही है स्पेशल गाने की शूटिंग 
उन्होंने आगे बताया- कोरियोग्राफर बोस्को और सीजर गाने पर काम कर रहे हैं। इस गाने में भी भूल भुलैया 2 के गाने जैसा ही मजेदार और कैची हुक स्टेप देखने को मिलेगा। मढ़ आइलैंड में टाइट सिक्यूरिटी के बीच गाने कि शूटिंग शुरू कर दी गई है।
फिल्म का टाइटल बदला गया
इससे पहले फिल्म का टाइटल 'सत्यनारायण की कथा' रखा गया था। इस नाम पर विवाद होने के बाद फिल्म का टाइटल बदलकर सत्यप्रेम की कथा कर दिया गया।
29 जून को रिलीज होगी फिल्म
समीर विद्वांस फिल्म के डायरेक्टर हैं। फिल्म को साजिद नाडियाडवाला ने प्रोड्यूस किया है। फिल्म 29 जून, 2023 को बिग स्क्रीन पर रिलीज होगी।